ಸಾರ್ವಜನಿಕರಲ್ಲಿ ವಿನಂತಿ: ಇಲ್ಲಿದೆ ಯೋಗಿಯೊಂದಿಗೆ ಸಿನಿಮಾ ನೋಡೋ ಯೋಗ!

ಬೆಂಗಳೂರು: ಪ್ರೇಕ್ಷಕರಲ್ಲೊಂದು ತುಂಬು ಭರವಸೆ ತುಂಬುತ್ತಲೇ ಭಾರೀ ನಿರೀಕ್ಷೆಗೆ ಕಾರಣವಾಗಿದ್ದ ಚಿತ್ರ ಸಾರ್ವಜನಿಕರಲ್ಲಿ ವಿನಂತಿ. ಈ ಚಿತ್ರವೀಗ ಬಿಡುಗಡೆಯಾಗಿ ವಾರಗಳು ಕಳೆಯುತ್ತಾ ಬಂದಿವೆ. ಎಲ್ಲರಿಂದಲೂ ಪ್ರಶಂಸೆಗೆ ಪಾತ್ರವಾಗಿರೋ ಸಾರ್ವಜನಿಕರಲ್ಲಿ ವಿನಂತಿ ಯಶಸ್ವಿ ಪ್ರದರ್ಶನದೊಂದಿಗೆ ಮುನ್ನುಗ್ಗುತ್ತಿದೆ. ಇದೀಗ ಈ ಚಿತ್ರವನ್ನು ವೀಕ್ಷಿಸಲು ಲೂಸ್ ಮಾದ ಯೋಗಿ ಉತ್ಸಾಹದಿಂದಲೇ ತಯಾರಾಗಿದ್ದಾರೆ.

ಲೂಸ್ ಮಾದ ಯೋಗಿ ಒಂಬತ್ತನೇ ತಾರೀಕು ಅಂದರೆ ನಾಳೆ ಸಾರ್ವಜನಿಕರಲ್ಲಿ ವಿನಂತಿ ಚಿತ್ರವನ್ನು ಬೆಂಗಳೂರಿನ ಮಲ್ಲೇಶ್ವರ ಸವಿತ ಚಿತ್ರಮಂದಿರದಲ್ಲಿ ವೀಕ್ಷಿಸಲಿದ್ದಾರೆ. ಇಂದೇ ನೀವು ಟಿಕೆಟ್ ಬುಕ್ ಮಾಡಿದರೆ ನಾಳೆ ಯೋಗಿಯೊಂದಿಗೇ ಕೂತು ಚಿತ್ರ ನೋಡುವ ಯೋಗವೊಂದು ನಿಮ್ಮದಾಗುತ್ತೆ. ಯೋಗಿ ಹೊಸಾ ಪ್ರಯತ್ನಗಳತ್ತ ಸದಾ ಕಣ್ಣು ನೆಟ್ಟಿರುವವರು. ಒಂದು ಸಿನಿಮಾ ಟಾಕ್ ಕ್ರಿಯೇಟ್ ಮಾಡಿದರೆ ಅದೆಷ್ಟೇ ಬ್ಯುಸಿಯಾಗಿದ್ದರೂ ವೀಕ್ಷಿಸಿ ಉತ್ತೇಜನ ನೀಡುತ್ತಾರೆ. ಅದೇ ಕಾರಣದಿಂದಲೇ ಅವರು ಸಾರ್ವಜನಿಕರಲ್ಲಿ ವಿನಂತಿ ಚಿತ್ರವನ್ನು ವೀಕ್ಷಿಸಲು ತಯಾರಾಗಿದ್ದಾರೆ.

ಬಿಡುಗಡೆಯಾದಂದಿನಿಂದಲೇ ಈ ಚಿತ್ರದ ಬಗ್ಗೆ ಒಳ್ಳೆ ಮಾತುಗಳೇ ಕೇಳಿ ಬರುತ್ತಿವೆ. ಇದರಲ್ಲಿರೋ ಮಹತ್ವದ ಸಂದೇಶ ಮತ್ತು ಕಥೆ ಹೇಳಿರೋ ನವೀನ ಶೈಲಿಗೆ ಪ್ರೇಕ್ಷಕರು ಮಾರು ಹೋಗಿದ್ದಾರೆ. ಇಂಥಾ ಸದಾಭಿಪ್ರಾಯಗಳೇ ವ್ಯಾಪಕವಾಗಿ ಹರಡಿಕೊಂಡು ಸಾರ್ವಜನಿಕರಲ್ಲಿ ವಿನಂತಿ ಗೆಲುವಿನತ್ತ ಮುನ್ನಡೆಯುತ್ತಿದೆ. ಇದು ಖಂಡಿತಾ ಅಪರೂಪದ ಅನುಭವವೊಂದನ್ನು ನಿಮಗೆ ನೀಡುತ್ತೆ. ಈ ಸಿನಿಮಾವನ್ನು ಯೋಗಿಯೊಂದಿಗೆ ಕೂತು ನೋಡೋ ಯೋಗವನ್ನು ನಿಮ್ಮದಾಗಿಸಿಕೊಳ್ಳಿ.